钦定古今图书集成/理学汇编/学行典/第252卷 > 周梦秀
## 钦定古今图书集成/理学汇编/学行典/第252卷 > 周梦秀

按《绍兴府志》：“周梦秀，字继实，嵊庠生也。生有至禀，苦
志独行，孝友端介，远近无间言。时有例，廪生限应起
贡，一生年逾六十不得贡，次当及梦秀，梦秀曰：‘我犹
可待，若不贡，后无期’。卒推以让之。其父别驾，尝将宝
性寺为宅，既数十年，增饰堂构且数百金，梦秀以为
非义，请于父，复舍为寺，而别僦数椽以居，风雨不蔽”，
无愠也。他事类此。既而早卒，乡人贤之，请祀于学宫。
郡守萧旌其墓曰“高士”云。